en fr cs da da fr he en da da it de da he da en da da en da da pt da da et uk es hbs_lat da da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Ja ja, jeg ved godt at det er januar, og man skal spise sundt osv., men det er også møgkoldt og gråt, så man fortjener lidt sødt. Vi har lavet en aftale om ingen snoller frem til vinterferien, et minimum af alkohol samt en god kage i weekenden. Så er der ligesom noget at se frem til 🙂
Jeg stødte på denne opskrift på smittenkitchen.com, som altid har gode, gennemarbejdede opskrifter. Kagerne kombinerer det bedste fra cookies med lækre, bløde brownies; en snert af muscavadosukker og MASSER af chokolade. De holder sig bløde i nogle dage, og smager også fantastisk, mens de er lune. Prøv dem evt. med en kugle vaniljeis til.
115 g mørk chokolade (mindst 55 % kakaoindhold)
190 g muscavadosukker (eller brun farin)
225 g grofthakket chokolade (igen mindst 55 % kakaoindhold)
Smelt smør og chokolade sammen (gerne i microovnen – ellers blot ved lav varme). Kom det i en røreskål sammen med de tre slags sukker og pisk godt. Tilsæt æggene ét ad gangen, pisk godt imellem hver. Bland mel med kakao, natron og salt. Pisk det i dejen ved laveste hastighed. Vend chokoladen i dejen. Sæt skålen på køl i mindst 30 minutter.
Tænd ovnen på 175 grader.
Brug meget gerne en isske til at sætte dejen på to bageplader – har du ikke sådan en, kan to spiseskeer bruges.
Bag kagerne på næstøverste rille i 11-12 minutter. Når de er færdigbagt tages pladen ud af ovnen; lad endelig kagerne blive på pladen i et par minutter. Overfør så bagepapiret til en rist og lad dem køle af.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.